gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8464, del 15-01-2019 (2018/12462)

Notificació de la sentència dictada en el procediment ordinari número 665/2017.
-------------------------------------------------------------------------------

### Dades del document

Número de DOGV
:   8464

Data del DOGV
:   15-01-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2018/12620


Organisme emissor
:   Jutjat de Primera Instància i Instrucció Número 4 de Paterna

Tipus de document
:   Edicte

Notificació de la sentència dictada en el procediment ordinari número 665/2017. [2018/12241]  
Procediment: procediment ordinari número 665/2017.  
De: Caixabank, SA.  
Procuradora: Elena Gil Bayo.  
Contra: Salvador Mora Montes i Alicia Vilanova López.  
En aquest procediment ordinari, seguit a instàncies de Caixabank, SA, contra Salvador Mora Montes i Alicia Vilanova López, s'ha dictat una sentència l'encapçalament i dispositiva de la qual diu com segueix:  
  
«Paterna, 18 de desembre de 2018  
José Matías Penadés García, magistrat jutge titular del Jutjat de Primera Instància i Instrucció número 4 de Paterna i el seu partit judicial, ha vist aquestes actuacions de judici ordinari número 665/2017, seguides a instàncies de Caixabank, SA, representada per la procuradora dels tribunals senyora Gil Bayo contra Alicia Vilanova López i Salvador Mora Montes en rebel·lia i atenent als següents,  
Dispose  
Estime la demanda interposada per Caixabank, SA, representada per la procuradora dels tribunals senyora Gil Bayo contra Alicia Vilanova López i Salvador Mora Montes, declarats en situació de rebel·lia processal, i, en conseqüència declare el venciment anticipat de l'obligació de devolució del préstec concedit a les persones demandades i condemne a les persones demandades que paguen conjuntament i solidàriament la quantitat de 50.161,27 euros més els interessos legals des de la data d'interposició de la demanda. De la mateixa manera es concedeix a la demandant el dret a l'execució de la sentència amb càrrec al dret real d'hipoteca que garanteix el compliment de les obligacions pecuniàries del contracte impagat conservant la dita hipoteca la seua preferència i rang tal com va ser pactada en l'escriptura referida.  
S'imposen expressament les costes a la part demandada.  
Notifiqueu aquesta resolució a les parts, feu-los saber que no és ferma i en contra es pot interposar, en el termini de vint dies, un recurs d'apel·lació davant d'aquest jutjat i del qual coneixerà, si és el cas, l'Audiència Provincial de València.  
Expediu un testimoniatge literal d'aquesta sentència, que quedarà en aquestes actuacions, i incloeu l'original en el llibre de sentències.  
Així, mitjançant aquesta sentència meua, jutjant definitivament en aquesta instància, ho pronuncie, mane i firme.»  
  
I atés que el demandat, Salvador Mora Montes i Alicia Vilanova López, es troben en parador desconegut, s'expedeix aquest edicte per tal que els servisca de notificació en forma.  
  
Paterna, 18 de desembre de 2018.- La lletrada de l'Administració de justícia: Julia García Puig.
Diari Oficial de la Generalitat Valenciana


Sumari del DOGV 8696, del 12-12-2019 (2019/9465)

Notificació de la sentència dictada en el judici verbal número 775/2018.
------------------------------------------------------------------------

### Dades del document

Número de DOGV
:   8696

Data del DOGV
:   12-12-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/9465


Organisme emissor
:   Jutjat de Primera Instància Número 5 de Benidorm

Tipus de document
:   Edicte

Notificació de la sentència dictada en el judici verbal número 775/2018. [2019/9465]  
José Antonio Cano Molina, lletrat de l'Administració de justícia, faig saber que, en aquest procediment, seguit a instàncies de Coca-Cola European Partners Iberia, SLU, contra Kaur Ramandeep, s'ha dictat la Sentència número 136/2019, de 29 de juny, de 2019.  
Jutjat on els interessats poden tindre coneixement del contingut íntegre de la resolució:  
Jutjat de Primera Instància número 5 de Benidorm.  
Passeig dels Tolls, 2.  
03109 € Benidorm (Alacant)  
Procediment: judici verbal número 775/2018.  
Mode d'impugnació: recurs de reposició, 5 dies, davant d'aquest mateix òrgan.  
I, atés que es desconeix el parador del demandat, Kaur Ramandeep, expedisc aquest edicte a fi que li valga de notificació i/o requeriment en deguda forma, d'acord amb el que es preveu en la Instrucció 6/2012, de la Secretaria General de l'Administració de Justícia, relativa a la publicació d'edictes en diaris i butlletins oficials i la protecció de dades.  
  
  
Benidorm, 1 d'octubre de 2019.- El lletrat de l'Administració de justícia: José Antonio Cano Molina.
Diari Oficial de la Generalitat Valenciana


Sumari del DOGV 8532, del 18-04-2019 (2019/3939)

RESOLUCIÓ de 15 d'abril de 2019, de la comissió de valoració del concurs de trasllats de pediatre o pediatra d'equip d'atenció primària d'institucions sanitàries dependents de la Conselleria de Sanitat Universal i Salut Pública, per la qual fa pública la resolució provisional del concurs de trasllats convocat per la Resolució de 27 de novembre de 2017, del director general de Recursos Humans i Econòmics.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8532

Data del DOGV
:   18-04-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/3939


Data del document
:   15-04-2019

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública

RESOLUCIÓ de 15 d'abril de 2019, de la comissió de valoració del concurs de trasllats de pediatre o pediatra d'equip d'atenció primària d'institucions sanitàries dependents de la Conselleria de Sanitat Universal i Salut Pública, per la qual fa pública la resolució provisional del concurs de trasllats convocat per la Resolució de 27 de novembre de 2017, del director general de Recursos Humans i Econòmics.  
 [2019/3939]  
  
De conformitat amb la base sisena de la Resolució de 27 de novembre de 2017, del director general de Recursos Humans i Econòmics, per la qual convoca un concurs de trasllats de pediatre o pediatra d'equip d'atenció primària d'institucions sanitàries dependents de la Conselleria de Sanitat Universal i Salut Pública (DOGV 8182, 01.12.2018), vistes les places sol·licitades pels concursants, i segons l'ordre final aconseguit, es fa pública la resolució provisional del concurs de trasllats.  
  
Els aspirants disposaran d'un termini de 15 dies hàbils, comptador des de l'endemà de la publicació d'aquesta resolució, per a formular les reclamacions que estimen pertinents contra la resolució provisional.  
  
  
València, 15 d'abril de 2019.- La presidenta de la comissió de valoració: Mercedes Pons Esteve.
Diari Oficial de la Generalitat Valenciana


Sumari del DOGV 8527, del 11-04-2019 (2019/2679)

Notificació de la sentència dictada en el procediment ordinari número 51/2018.
------------------------------------------------------------------------------

### Dades del document

Número de DOGV
:   8527

Data del DOGV
:   11-04-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/2679


Organisme emissor
:   Jutjat de Primera Instància Número 4 de Gandia

Tipus de document
:   Edicte

Notificació de la sentència dictada en el procediment ordinari número 51/2018. [2019/2679]  
Part demandant: Montserrat Palau Pastor.  
Part demandada: Víctor Barrionuevo Clemente.  
En el judici a què es fa referència s'ha dictat la resolució el text literal de la qual és el següent:  
  
«Dispositiva  
Estime la demanda interposada pel procurador Rafael Nogueroles Peiró, en la representació de Monserrat Palau Pastor, contra Víctor Barrionuevo Clemente, declarat en rebel·lia, i el condemne a satisfer a l'actora la quantitat de 10.350 euros, corresponents a les quotes mensuals reportades des del mes de maig de 2013 fins a gener de 2019, ambdues inclusivament, tot això amb els interessos legals.  
  
Les costes processals s'imposen a la part demandada.  
Notifiqueu la present resolució a les parts, i feu-los saber que contra aquesta es pot interposar recurs d'apel·lació.  
Aquesta és la meua sentència, de la qual es portarà un testimoniatge a les actuacions, definitivament jutjat en primera instància, que pronuncie, mane i signe.»  
Atés el desconeixement de l'actual domicili o residència de la part demandada, per resolució de hui, de conformitat amb el que es disposa en els articles 156.4 i 164 de la Llei 1/2000, d'enjudiciament civil, s'ha acordat la publicació del present edicte en el tauler d'anuncis del Jutjat i en el Diari Oficial de la Generalitat Valenciana per a portar a efecte la diligència de notificació de la sentència.  
  
Gandia, 22 de gener de 2019.- El lletrat de l'Administració de justícia: Vicente Miñana Llorens.
Diari Oficial de la Generalitat Valenciana


Sumari del DOGV 8701, del 19-12-2019 (2019/12180)

DECRET 263/2019, de 13 de desembre, del Consell, pel qual es disposa el nomenament de Juan Vicente Santos Cerveró com a director general del Secretariat i de la Portaveu del Consell.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   8701

Data del DOGV
:   19-12-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/12994


Data del document
:   13-12-2019

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Decret

Correcció d'errades

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives

DECRET 263/2019, de 13 de desembre, del Consell, pel qual es disposa el nomenament de Juan Vicente Santos Cerveró com a director general del Secretariat i de la Portaveu del Consell. [2019/12638]  
En virtut del que disposen els articles 17.a i 33.2 de la Llei 5/1983, de 30 de desembre, de la Generalitat, del Consell, a proposta de la vicepresidenta i consellera d'Igualtat i Polítiques Inclusives, i amb la deliberació prèvia del Consell, en la reunió de 13 de desembre de 2019,  
  
  
DISPOSE  
  
El nomenament de Juan Vicente Santos Cerveró com a director general del Secretariat i de la Portaveu del Consell.  
Aquest decret tindrà efectes des del dia de la publicació en el Diari Oficial de la Generalitat Valenciana.  
  
València, 13 de desembre de 2019  
  
El president de la Generalitat,  
XIMO PUIG I FERRER  
  
La vicepresidenta i consellera  
d'Igualtat i Polítiques Inclusives,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 8677, del 14-11-2019 (2019/10624)

RESOLUCIÓ de 22 d'octubre de 2019, de la Universitat d'Alacant, per la qual s'adjudica la plaça de professor o professora contractats doctors número DC04050 en l'àrea de coneixement de Sociologia.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8677

Data del DOGV
:   14-11-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/10281


Data del document
:   22-10-2019

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 22 d'octubre de 2019, de la Universitat d'Alacant, per la qual s'adjudica la plaça de professor o professora contractats doctors número DC04050 en l'àrea de coneixement de Sociologia. [2019/10337]  
De conformitat amb la base desena del concurs de places de personal docent i investigador en règim de contractació laboral, convocat per la Resolució de 27 de maig de 2019 (DOGV 04.06.2019), i a proposta de la comissió de selecció jutjadora de la plaça de professor o professora contractats doctors número DC04050 de l'àrea de coneixement de Sociologia, Departament de Sociologia I, s'adjudica aquesta plaça a Hugo García Andreu amb document nacional d'identitat número \*\*\*6480\*\*.  
  
Contra la present resolució, que esgota la via administrativa, es podrà interposar recurs un contenciós administratiu davant del jutjat contenciós administratiu d'Alacant competent, en el termini de dos mesos comptadors a partir de l'endemà de la publicació, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques; 6.4 de la Llei orgànica 6/2001, de 21 de desembre, d'universitats, i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar un recurs de reposició en el termini d'un mes comptat a partir de l'endemà de la publicació d'aquesta resolució, davant del rector, de conformitat amb el que disposen els articles 123 i 124 de la Llei 39/2015.  
  
  
Alacant, 22 d'octubre de 2019.- El rector: Manuel Palomar Sanz.
Diari Oficial de la Generalitat Valenciana


Sumari del DOGV 8536, del 26-04-2019 (2019/3074)

Citació a termini per a les persones interessades en el procediment ordinari número 1/59/2019.
----------------------------------------------------------------------------------------------

### Dades del document

Número de DOGV
:   8536

Data del DOGV
:   26-04-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/3074


Organisme emissor
:   Tribunal Superior de Justícia de la Comunitat Valenciana

Tipus de document
:   Anunci

Citació a termini per a les persones interessades en el procediment ordinari número 1/59/2019. [2019/3074]  
María Dolores Riquelme Cortado, lletrada de l'Administració de justícia de la Sala contenciosa administrativa del Tribunal Superior de Justícia de la Comunitat Valenciana, Secció 1, fa saber que l'Ajuntament de Dénia s'ha interposat recurs contenciós administratiu sota el número 1/59/2019-T contra Acord de 21 de desembre de 2018, del Consell de la Generalitat Valenciana pel qual s'aproven normes urbanístiques transitòries del municipi de Dénia. (DOGV 17.01.2019), sobre urbanisme i ordenació del territori.  
Cosa que es fa pública als efectes preceptuats en l'article 47.2 de la llei d'aquesta jurisdicció i cita les persones que pogueren tindre interés legítim a sostindre la resolució impugnada perquè en el termini de 15 dies puguen personar-se de forma legal en les actuacions.  
  
València, 25 de març de 2019.- La lletrada de l'Administració de justícia: María Dolores Riquelme Cortado.
Diari Oficial de la Generalitat Valenciana


Sumari del DOGV 8597, del 23-07-2019 (2019/7461)

CORRECCIÓ d'errades de la Resolució d'11 de juliol de 2019, de la Universitat de València, per la qual es fa l'oferta pública d'una plaça de tècnic o tècnica mitjans de suport a la investigació d'aquest organisme amb contracte laboral temporal. Projecte: «Convenio de colaboración para el diseño, el desarrollo técnico, el seguimiento y la coordinación y comunicación del laboratorio territorial del empleo», en el marc del Pla Avalem Territori 2019. CPI-19-263».
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8597

Data del DOGV
:   23-07-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/7461


Data del document
:   18-07-2019

Organisme emissor
:   Universitat de València

Tipus de document
:   Correcció d'errades

Correcció d'errades

 Descriptors 

:   * concurs administratiu

CORRECCIÓ d'errades de la Resolució d'11 de juliol de 2019, de la Universitat de València, per la qual es fa l'oferta pública d'una plaça de tècnic o tècnica mitjans de suport a la investigació d'aquest organisme amb contracte laboral temporal. Projecte: «Convenio de colaboración para el diseño, el desarrollo técnico, el seguimiento y la coordinación y comunicación del laboratorio territorial del empleo», en el marc del Pla Avalem Territori 2019. CPI-19-263». [2019/7461]  
  
  
Advertida errada en la publicació de la Resolució d'11 de juliol de 2019, (publicada en el DOGV el dia 17.07.2019), cal efectuar la següent correcció:  
  
A l'annex I on diu:  
5. Requisits:  
Titulació: grau en Gestió Turística, o titulació equivalent.  
Anglès: certificat de nivell C1, o titulació equivalent.  
  
Ha de dir:  
5. Requisits:  
Titulació: grau en Gestió Turística, o titulació equivalent.  
  
Aquesta correcció d'errades amplia el termini de presentació de sol·licituds en 5 dies naturals.  
  
València, 18 de juliol de 2019.- El gerent, p. d. del rector (R 19.06.2019; DOGV 27.06.2019) Juan Vicente Climent Espí.
Diari Oficial de la Generalitat Valenciana


Sumari del DOGV 8696, del 12-12-2019 (2019/9510)

Notificació de la sentència dictada en el procediment ordinari número 522/2018.
-------------------------------------------------------------------------------

### Dades del document

Número de DOGV
:   8696

Data del DOGV
:   12-12-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/9510


Organisme emissor
:   Jutjat de Primera Instància i Instrucció Número 4 de Xàtiva

Tipus de document
:   Edicte

Notificació de la sentència dictada en el procediment ordinari número 522/2018. [2019/9510]  
De: CaixaBank, SA.  
Procuradora: Silvia López Monzó.  
Contra: Gemma Perigüell Mira i Daniel Lagardera Tormo.  
En aquest procediment de judici ordinari, seguit en aquest jutjat, amb el número 522/2018, a instàncies de CaixaBank, SA, contra Gemma Perigüell Mira i Daniel Lagardera Tormo, en data 2 de setembre de 2019, s'ha dictat sentència, que té la part dispositiva que, literalment, és com segueix:  
  
«Dispositiva  
Estime parcialment la demanda formulada per l'entitat CaixaBank, SA, i declare resolt i vençut anticipadament el contracte de préstec amb garantia hipotecària d'11 de març de 2003, concertat entre les parts, i condemne Daniel Lagardera Tormo i Gemma Perigüell Mira (rebels) a, una vegada que siga ferma aquesta sentència, pagar al demandant 34.153,85 euros més els interessos legals fins a la sentència i l'interés legal més dos punts des de la data d'aquesta resolució, fins a fer-ne el pagament complet.  
  
Tot això, sense condemnar expressament la part demandada a costes.  
Contra aquesta resolució es pot interposar un recurs d'apel·lació conforme a la Llei d'enjudiciament civil, que ha d'interposar-se en el termini de 20 dies, comptats des de la notificació.»  
  
I, atés que es desconeix el parador dels demandats, Gemma Perigüell Mira i Daniel Lagardera Tormo, expedisc aquest edicte a fi que els valga de notificació en deguda forma.  
  
Xàtiva, 30 de setembre de 2019.- La lletrada de l'Administració de justícia: M. Carmen Burguera Pons.
Diari Oficial de la Generalitat Valenciana


Sumari del DOGV 8651, del 08-10-2019 (2019/9482)

ACORD de 4 d'octubre de 2019, del Consell, d'autorització de l'expedient de rescabalament 03-58/2019 per obligacions contretes en 2018 i 2019.
----------------------------------------------------------------------------------------------------------------------------------------------

### Dades del document

Número de DOGV
:   8651

Data del DOGV
:   08-10-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/9482


Data del document
:   04-10-2019

Organisme emissor
:   Conselleria d'Educació, Cultura i Esport

Tipus de document
:   Acord

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

ACORD de 4 d'octubre de 2019, del Consell, d'autorització de l'expedient de rescabalament 03-58/2019 per obligacions contretes en 2018 i 2019. [2019/9482]  
 D'acord amb els articles 39.5 i 106.3, de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta del conseller d'Educació, Cultura i Esport, el Consell, prèvia deliberació, en la reunió de 4 d'octubre de 2019,  
  
  
ACORDA  
  
Primer  
Autoritzar l'aprovació pel titular de la Conselleria d'Educació, Cultura i Esport de l'expedient de rescabalament 03-58/2019 per un import de 42.289,50 - (IVA inclòs).  
  
Segon  
Autoritzar la imputació al pressupost de 2019 de les obligacions econòmiques contretes en 2018, per un import de 3.524,12 ?.  
  
València, 4 d'octubre de 2019  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 8478, del 04-02-2019 (2019/622)

Notificació de la sentència dictada en el judici verbal número 428/2018.
------------------------------------------------------------------------

### Dades del document

Número de DOGV
:   8478

Data del DOGV
:   04-02-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/622


Organisme emissor
:   Jutjat de Primera Instància Número 4 de Torrevieja

Tipus de document
:   Edicte

Notificació de la sentència dictada en el judici verbal número 428/2018. [2019/622]  
Procediment: judici verbal (desnonament precari 250.1.2) [VRB] - 428/8345-FT.  
De: Julián Fernández Villegas.  
Procuradora: Miriam Carmen Canelas Pérez.  
Contra: Alexander Fernández González.  
  
Ana Salmerón Martínez, lletrada de l'Administració de justícia del Jutjat de Primera Instància número 4 de Torrevieja, fa saber que en el judici al qual es fa referència, seguit en aquest jutjat, s'ha dictat la Sentència de data 26 de novembre de 2018 que s'ha acordat notificar a la part demandada, Alexander Fernández González, al resultar desconegut el seu parador.  
Se li fa saber que el text íntegre de les resolucions es troben a la seua disposició en la Secretaria d'aquest jutjat i que la sentència és ferma i en contra podrà interposar un recurs d'apel·lació en el terme de vint dies davant d'aquest jutjat.  
I a fi que servisca de notificació en forma a Alexander Fernández González, expedisc aquesta.  
  
Torrevieja, 10 de gener de 2019.- La lletrada de l'Administració de justícia: Ana Salmerón Martínez.